b'\n_START_ARTICLE_\nSpletni splo\xc5\xa1ni slovenski geslovnik\n_START_PARAGRAPH_\nSpletni splo\xc5\xa1ni slovenski geslovnik ali SSSG je geslovnik, in sicer je to seznam gesel ali predmetnih oznak, ki se v knji\xc5\xbeni\xc4\x8dnih katalogih uporabljajo za opisovanje vsebine del.\n_START_SECTION_\nKaj SSSG je\n_START_PARAGRAPH_\nSpletni splo\xc5\xa1ni slovenski geslovnik najdemo na spletni strani Nacionalne in univerzitetne knji\xc5\xbenice. Je neke vrste slovar, ki vsebuje seznam gesel in pravila za oblikovanje predmetnih oznak in sestavljanje predmetnih nizov. Splo\xc5\xa1ni slovenski geslovnik je bil v tiskani obliki izdan leta 2002, in sicer pod okriljem Narodne in univerzitetne knji\xc5\xbenice. Geslovnik je nastal, da bi odpravili neusklajenost, ki vlada na podro\xc4\x8dju predmetnih oznak v Sloveniji. Prav tako pa so z njim \xc5\xbeeleli izbolj\xc5\xa1ati kakovost iskanja po vsebini. Avtorji Splo\xc5\xa1nega slovenskega geslovnika so pri pripravi le-tega in pri pripravi navodil za predmetno ozna\xc4\x8devanje izhajali iz publikacije iz leta 1995, ter iz Iflinih na\xc4\x8del za predmetno ozna\xc4\x8devanje iz leta 1999. Spletni splo\xc5\xa1ni slovenski geslovnik je nadaljevanje SSG. SSSG uporabnikom ponuja prost dostop do seznama 13.000 predmetnih oznak. Prav tako jim nudi dostop do seznama predmetnih dolo\xc4\x8dil SSG. Vredno pa je omeniti tudi, da vsebuje obrazec za predloge novih predmetnih oznak. Sam videz SSSG je prikazan na sliki, skupaj s primerom, kako se prika\xc5\xbee iskani niz podatkov, konkretno za bibliotekarstvo.'